Alfred Maurstad

Alfred Jentoft Maurstad (født 26. juli 1896 på gården Maurstad i Stad (dengang Davik)[https://www.digitalarkivet.no/kb20050818030492."Alfred Maurstad - frå Tuftene i Maurstadgrenda - Kulturhistorisk leksikon"  - Fylkesarkivet, død 5. september 1967) var en norsk skuespiller, spelemann, teatersjef og regissør. Han er blant annet kjent fra rollen som Gjest i filmen Gjest Baardsen.

Fra ungdommen spilte Alfred Maurstad til dans i Nordfjord, og gjorde flere store konsertinnspillinger av norske slåtter med hardingfele. Han spilte tradisjonsmusikk fra Nordfjord, Telemark og Voss. Han var en virtuos på hardingfele og bidro til å gjøre denne populær i Nordfjord der vanlig fele dominerte. Han vant Landskappleiken i 1923.

Maurstad var en av de første hardingfelespelemennene som spilte i radio i 1920-årene, og ble, i likhet med Sigbjørn Bernhoft Osa, med i Hardingfeletrioen som Eivind Groven opprettet i 1932. Trioen spilte slåtter og folketoner for tre hardingfeler i Grovens arrangement. Hardingfeletrioen opptrådte jevnlig i folkemusikkprogram i radio i 1930-årene. Maurstad ble ikke minst kjent som spelemann gjennom sin framføring av «Fanitullen», en slått som Johan Halvorsen skal ha lært av spelemannen Olav Moe fra Aurdal (Valdres). Slåtten inngår i Halvorsens orkestersuite Fossegrimen, skrevet til et skuespill av Sigurd Eldegard. Maurstad framførte slåtten både som rent solonummer og sammen med orkester.  

Maurstad tok underoffisersskolen i Bergen. Han debuterte på Det norske teatret i 1920, og arbeidet på Nationaltheatret fra 1931. Han var sjef for Trøndelag Teater fra 1945 til 1950. Han spilte hovedrollene i flere suksessfilmer som Fant, Tørres Snørtevold og Gjest Baardsen.

I feriene bodde Alfred Maurstad på småbruket på Maurstad. Det ble siden overtatt av skuespillersønnen Toralv Maurstad, som han fikk i ekteskapet med Tordis Maurstad. Alfred Maurstad er også, fra sitt annet ekteskap med Gro Scott-Ruud, far til skuespiller Mari Maurstad.

Alfred Maurstad var kommandør av St. Olavs Orden. I 1977 ble Maurstad-monumentet (av Arnold Haukeland) avduket i Maurstad-parken på Nordfjordeid.

 Filmografi 
 Som skuespiller 
 1960 – Det store varpet 
 1958 – Laila (svensk-tysk)
 1958 – Ut av mørket 
 1951 – Ukjent mann 
 1951 – Ørnedalen (Valley of the Eagle) (engelsk)
 1948 – Jørund Smed
 1942 – Trysil-Knut
 1941 – Hansen og Hansen
 1940 – Bastard 
 1940 – Tørres Snørtevold 
 1939 – Gjest Baardsen 
 1938 – Vingar kring fyren (svensk)
 1938 – Styrman Karlssons flammor (svensk)
 1937 – Fant 
 1935 – Samhold må til 
 1934 – Liv 
 1932 – Fantegutten 
 1926 – Brudeferden i Hardanger Regi 
 1942 – En herre med bart
 1942 – Hansen og Hansen

 Manus 
 1941 – Hansen og Hansen
 1935 – Samhold må til 
 Teater 
 Som skuespiller (utvalg) 
 År   Rolle  Oppsetting  Forfatter  Regi  Teater   Ref.1936  Peer Gynt  Peer Gynt  Henrik Ibsen  Halfdan Christensen  Nationaltheatret  

Diskografi
 Innspelingar frå 1927 til 1962, dobbelalbum (2 cd) (Aksent, 2018)https://www.platekompaniet.no/cd/innspelingar-fra-1927-til-1962/
 Priser (utvalg) 
 1955 – Aamot-statuetten

 Referanser 

 Eksterne lenker 


Kategori:Norske teatersjefer
Kategori:Norske skuespillere
Kategori:Kommandører med stjerne av St. Olavs Orden
Kategori:Personer fra Vågsøy kommune
Kategori:Medlemmer av Norsk Kvinnesaksforening
Kategori:Norske fiolinister
Kategori:Norske folkemusikere
Kategori:Maurstad (slekt)